stanford-oval/wikipedia huggingface dataset:
Kids (אלבום)
רשימת רצועות

| Kids> מס' | Kids> שם | Kids> משך | Kids>  | Kids>  | Kids>  | Kids>  | Kids>  | Kids>  | Kids>  |
| --- | --- | --- | --- | --- | --- | --- | --- | --- | --- |
| 1. | KTD  | 0:10 |  |  |  |  |  |  |  |
| 2. | Cipi  | 3:07 |  |  |  |  |  |  |  |
| 3. | Views (בהשתתפות ראו קרגון ורוסו)   | 2:45 |  |  |  |  |  |  |  |
| 4. | You So Done  | 2:40 |  |  |  |  |  |  |  |
| 5. | End of the Road  | 2:39 |  |  |  |  |  |  |  |
| 6. | Bark Loud  | 3:12 |  |  |  |  |  |  |  |
| 7. | Kids (בהשתתפות בליימס)   | 4:10 |  |  |  |  |  |  |  |
| 8. | Story (בהשתתפות רוסו)   | 3:11 |  |  |  |  |  |  |  |
| 9. | Knockout  | 2:45 |  |  |  |  |  |  |  |
| 10. | No News on TV (בהשתתפות רוסו)   | 3:05 |  |  |  |  |  |  |  |
| 11. | Fire Kites  | 3:11 |  |  |  |  |  |  |  |
| 12. | Candyman  | 2:19 |  |  |  |  |  |  |  |
| 13. | Switch Me Off  | 3:15 |  |  |  |  |  |  |  |
| משך כולל: | משך כולל: | 36:35 |  |  |  |  |  |  |  |
| רצועת בונוס> מס' | רצועת בונוס> שם | רצועת בונוס> משך | רצועת בונוס>  | רצועת בונוס>  | רצועת בונוס>  | רצועת בונוס>  | רצועת בונוס>  | רצועת בונוס>  | רצועת בונוס>  |
| --- | --- | --- | --- | --- | --- | --- | --- | --- | --- |
| 14. | Sunday  | 2:07 |  |  |  |  |  |  |  |
| משך כולל: | משך כולל: | 38:43 |  |  |  |  |  |  |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 25 במרץ 2021 | הורדה דיגיטלית • סטרימינג • תקליט • אריך-נגן • תקליטור | סיטי סלנג |  |
הערות שוליים

1 2  אמיר שוורץ, החדש של נגה ארז: אולי נוצר בתל אביב אבל נשמע לא מכאן, באתר ynet, 31 במרץ 2021
1 2 3  נועם כהן, ‏נגה ארז משיקה אלבום במופע חדש: "חוטפת אהבה מכל כיוון", באתר ‏מאקו‏, 30 במרץ 2021
↑  Noga Erez on Making Pop Music in Locked Down Israel, PAPER, ‏2021-03-26 (באנגלית)
↑   נגה ארז שרה על הזיוף והמניפוליטיביות שמגדירים את התקופה, באתר הארץ, 29 בפברואר 2020
↑   הסינגל החדש של נגה ארז: פרוקופייב פינת בילי אייליש, באתר הארץ, 29 באוגוסט 2020
↑  דודי פטימר, ‏לירן דנינו חוזר לבלדות, מאור כהן מסרב להיגמר | חם באוזן, באתר מעריב אונליין, 21 באוקטובר 2020
↑  דודי פטימר, ‏לא קליט: למרות יכולותיה של דיקלה, השיר החדש לא מצליח להתרומם, באתר מעריב אונליין, 15 בינואר 2021
↑  מוזיקה - סיכומוזיקלי נשי במיוחד לכבוד יום האישה הבינלאומי, באתר פרוגי, ‏2021-03-12
↑  Claire Shaffer, Claire Shaffer, Noga Erez Performs 'Views' Among Plants on 'Jimmy Kimmel Live', Rolling Stone, ‏2021-04-13 (באנגלית אמריקאית)
1 2  Kids by Noga Erez (באנגלית), נבדק ב-2021-03-31
↑  Kids - Noga Erez | Songs, Reviews, Credits | AllMusic (באנגלית), נבדק ב-2021-03-31
↑  Noga Erez - Kids, Clash Magazine (באנגלית)
↑  The Quietus | Reviews | Noga Erez, The Quietus (באנגלית אמריקאית)
↑  Favorite Pop Albums | AllMusic 2021 in Review, AllMusic (באנגלית)
↑  זה אלבום הפופ הטוב של השנה. לא בארץ, בעולם, באתר וואלה, 31 במרץ 2021
↑   בן שלו, נגה ארז הוציאה את אלבום הפופ המלהיב של השנה, באתר הארץ, 4 באפריל 2021
↑  NOGA EREZ, Music, NOGA EREZ
↑  KIDS, נבדק ב-2021-03-31
↑  KIDS by Noga Erez (באנגלית אמריקאית), נבדק ב-2021-03-31
Saudade, saudade

"Saudade, saudade" (מסוגנן כ-"saudade, saudade"; בעברית: "געגועים, געגועים") הוא סינגל שהוקלט על ידי הזמרת הפורטוגזית מארו. את השיר הוציאה לאור ב-21 בינואר 2022 חברת התקליטים יוניברסל מיוזיק גרופ. השיר ייצג את פורטוגל באירוויזיון 2022 שהתקיים בטורינו שבאיטליה, לאחר שזכה בקדם-אירוויזיון של פורטוגל, Festival da Canção 2022.‏
רקע והוצאה לאור

"Saudade, saudade" היה אחד מעשרים השירים שהתחרו ב-Festival da Canção 2022, הקדם הלאומי של פורטוגל לאירוויזיון 2022. מארו הייתה אחת מהכותבים שהוזמנו על ידי רשות השידור הפורטוגזית (RTP), שיצרו את השירים והתאימו להם את מבצעיהם. היא החליטה לבצע את "Saudade, saudade" כיוון שהוא עוסק בסבה שנפטר. מארו והמוזיקאי האמריקאי, ג'ון בלנדה, אחד מחבריה הטובים ביותר, עבדו יחד על השיר, שהורכב מריף של גיטרה.
השיר יצא לאור להורדה דיגיטלית וסטרימינג כחלק מאלבום האוסף Festival da Canção 2022 ב-21 בינואר 2022, בהוצאת חברת התקליטים יוניברסל מיוזיק גרופ.‏ גרסת הפסנתר של השיר יצאה לאור ב-7 במרץ.‏ "Saudade, saudade" נכתב על ידי מארו, והופק על ידיה וג'ון בלנדה. הוא מאופיין בצלילי פופ אינדי, באורך של שלוש דקות ושנייה אחת. מלווה לצלילי מיתר, כלי הקשה ומחיאות כפיים. נושא "Saudade, saudade", כשמו, הוא געגוע.
לפני האירוויזיון

לאחר מיפוי של כ-600 שירים שהתמודדו להיכנס לקדם-אירוויזיון של פורטוגל, השיר נבחר, לצד 19 שירים אחרים, להשתתף בקדם-אירוויזיון של פורטוגל, Festival da Canção 2022. השיר השתתף, לצד 9 שירים אחרים, בחצי גמר הראשון של קדם האירוויזיון שהתקיים ב-5 במרץ 2022. השיר הגיע למקום הראשון בחצי הגמר הראשון עם 22 נקודות, והעפיל לגמר הקדם-אירוויזיון, שהתקיים ב-12 במרץ 2022. בגמר, השיר זכה במקום הראשון עם 24 נקודות, ולכן צפוי לייצג את פורטוגל באירוויזיון 2022 שיתקיים בטורינו, איטליה.
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. פורטוגל שובצה למחצית הראשונה של חצי הגמר הראשון, שהתקיים ב-10 במאי 2022.
לאחר שפורסמו כל השירים המתחרים לתחרות 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. פורטוגל הופיעה עשירית, לאחר מולדובה ולפני קרואטיה. ב-10 במאי 2022 ביצעה מארו את "Saudade, saudade" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. פורטוגל הופיעה שלישית, לפני פינלנד ואחרי רומניה. ב-14 במאי הופיעה מארו בגמר התחרות. עם תום הקראת התוצאות היא דורגה במקום התשיעי עם 207 נקודות (171 מהשופטים ו-36 מהקהל).
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  איסלנד | הפלייליסט | 13 |  |
|  אירלנד | מצעד הסינגלים האירי | 93 |  |
|  הולנד | מצעד 40 הסינגלים ההולנדיים | 6 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | UK Download (OCC) | 51 |  |
|  ליטא | AGATA | 3 |  |
|  פורטוגל | מצעד הסינגלים הפורטוגזי | 4 |  |
|  שוודיה | סוורייטופליסטן | 68 |  |
|  שווייץ | המצעד השווייצרי | 79 |  |
הערות שוליים

↑  "São estes os 20 autores do Festival da Canção 2022" (בEuropean Portuguese). RTP. 2021-11-04. ארכיון מ-2021-11-04. נבדק ב-2021-11-04.
1 2  Granger, Anthony (2022-01-13). "🇵🇹 Portugal: Festival da Canção 2022 Songs to be Released on January 21". Eurovoix (באנגלית בריטית). ארכיון מ-2022-01-13. נבדק ב-2022-01-13.
↑  "MARO wins 'Festival da Canção': will represent Portugal in Turin 🇵🇹". Eurovision.tv (באנגלית בריטית). 2022-03-13. ארכיון מ-2022-03-13. נבדק ב-2022-03-13.
↑  "São estes os 20 autores do Festival da Canção 2022" (בEuropean Portuguese). RTP. 2021-11-04. נבדק ב-2021-11-04.
↑  "Postcard: MARO - saudade, saudade / 1.ª Semifinal / Festival da Canção 2022" (בפורטוגזית). YouTube. 5 במרץ 2022. נבדק ב-18 במרץ 2022. {{cite web}}:  (עזרה)
↑  "Maro. Dos vídeos com Eric Clapton e Salvador Sobral à vitória no Festival da Canção" (בפורטוגזית). Spotify. 18 במרץ 2022. נבדק ב-24 במרץ 2022. {{cite web}}:  (עזרה)
↑  "Festival da Canção 2022". Apple Music. 21 בינואר 2022. נבדק ב-18 במרץ 2022. {{cite web}}:  (עזרה)
↑  "Saudade, Saudade (Live In Studio) - Single". Apple Music. 7 במרץ 2022. נבדק ב-25 במרץ 2022. {{cite web}}:  (עזרה)
↑  "Indie Lusitano". Spotify. נבדק ב-18 במרץ 2022. {{cite web}}:  (עזרה)
↑  "Saudade Definition & Meaning". Dictionary.com. נבדק ב-19 במרץ 2022. {{cite web}}:  (עזרה)
↑  "MARO – saudade, saudade (Lyric Video) / Festival da Canção 2022". YouTube. 21 בינואר 2022. נבדק ב-19 במרץ 2022. {{cite web}}:  (עזרה)
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25.
↑  Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית)
↑  Charlotte Jensen, Eurovision 2022: Semi-final 1 result – these are the lucky qualifiers, ‏10th May 2022
↑  Eurovision.tv, Eurovision 2022: The Grand Final running order, ‏13/05/2022
↑  eurovisionworld, Eurovision 2022 Grand Final
אדי מגיל

אדוארד ג'יימס "אדי" מגיל (אנגלית: Edward James "Eddie" Magill; נולד ב-17 במאי 1939 בלרגאן) הוא שחקן ומאמן כדורגל צפון אירי לשעבר.
מגיל החל את הקריירה שלו בפורטדאון, ובמאי 1959 עבר למועדון הלונדוני ארסנל. הוא ערך את הופעת הבכורה שלו במשחק מול שפילד ונסדיי ב-19 בדצמבר 1959. מגיל שיחק בעמדת המגן הימני, והחליף את דניס אוונס הפצוע, אך איבד את מקומו בהרכב בעונת 1960/1961 לטובת לן ויליס ודייב באקוזי. הוא חזר להרכב בעונה הבאה (1961/1962), והתחרה עם באקוזי על מקום בהרכב. ב-1961 הוא ערך את הופעת הבכורה שלו במדי נבחרת צפון אירלנד במשחק מול נבחרת סקוטלנד. בעונת 1962/1963 הוא הבטיח את מקומו בהרכב באופן סופי.
הוא התפרסם בזכות יכולת המסירה שלו ושליטתו בכדור, ושמר על מקומו בהרכב עד להגעתו של דון האו בשלהי עונת 1963/1964. הוא עבר לשחק בקבוצת המילואים של המועדון, ובמשך חמישה עשר החודשים הבאים השתתף במשחק אחד בלבד במדי הסגל הבכיר. באוקטובר 1965 הוא עזב את ארסנל והצטרף לברייטון אנד הוב אלביון. בסך הכל הוא השתתף ב-131 משחקים במדי ארסנל, ולא הבקיע בהם שערים. הוא שיחק בברייטון במשך שלוש עונות, ולאחר מכן חזר לצפון אירלנד. לאחר פרישתו הוא אימן את המועדונים הדניים ויבורג, B109, נסטבד ופרדריקסהאבן.
לקריאה נוספת

טוני מת'יוס, WHO'S WHO OF ARSENAL (עמוד 187), מיינסטרים, 2007 (ISBN 1-84596-232-X)
אה"מ אימפלייסבל (1899)

| --- | --- |
אה"מ "אימפלייסבל" לאחר הוספת דוכניות בקרת אש לתורן הקדמי והתורן האמצעי שלה, תצלום מ-1909
אה"מ "אימפלייסבל" לאחר הוספת דוכניות בקרת אש לתורן הקדמי והתורן האמצעי שלה, תצלום מ-1909
 תיאור כללי
 סוג אונייה:  אוניית מערכה
 צי:  הצי המלכותי הבריטי הצי המלכותי הבריטי
 סדרה:  אוניות המערכה מסדרת פורמידבל
 ציוני דרך עיקריים
 מספנה:  בסיס הצי המלכותי דבונפורט 
 תחילת הבנייה:  13 ביולי 1898
 הושקה:  11 במרץ 1899
 תקופת הפעילות:  10 בספטמבר 1902 – 1919 (כ־16 שנים)
 אחריתה:  נגרטה ב-8 בנובמבר 1921
 מלחמות וקרבות:  מלחמת העולם הראשונה 
 מידות
 הֶדְחֶק:  בְּרֵיק: 14,700 טון, בְּטָעוּן: 16,100 טון
 אורך:  131.6 מ' (אורך כללי)
 רוחב:  22.9 מ'
 שוקע:  7.9 מ'
 נתונים טכניים
 מהירות:  18 קשרים
 גודל הצוות:  780 איש
 טווח שיוט:  5,500 מייל ימי (9,400 ק"מ) במהירות 10 קשר
 הנעה:  2 מנועי קיטור בהספק אינדיקטורי של 15,000 כוחות סוס
 צורת הנעה:  2 מדחפים
 אמצעי לחימה
 שריון:  חגורת שריון: 229 מ"מ   הסיפון: 25–76 מ"מ   צריחי התותחים הראשיים: 254 מ"מ   בתי התותחים: 152 מ"מ   בסיסי התותחים הראשיים (ברבטות): 305 מ"מ   מחיצות רוחביות: 229–305 מ"מ   צריח הניתוב: 356 מ"מ
 חימוש:  4 תותחים 12 אינץ' (305 מ"מ)   12 תותחים 6 אינץ' (152 מ"מ)   10 תותחים 12 פאונד (3 אינץ', 76 מ"מ)   6 תותחים 3 פאונד (1.9 אינץ', 47 מ"מ)   4 צינורות טורפדו 18 אינץ' (457 מ"מ)
 
אה"מ "אימפלייסבל" (באנגלית: HMS Implacable) הייתה אוניית מערכה קדם-דרדנוט של הצי המלכותי הבריטי, השלישית בסדרת "פורמידבל" והשנייה מבין שלוש אוניות הצי שנשאו שם זה. מאפייני המבנה והחימוש של אוניות הסדרה התבססו על אלו של אוניות מערכה קודמות. גם הן חומשו בסוללה של ארבעה תותחי 12 אינץ' (305 מילימטרים) – אם כי בעלי אורך קנה של 40 קליברים, הכבדים יותר, ומהירותן המרבית הייתה 19 קשרים (35 קמ"ש), כמו של האוניות מסדרת "קאנופוס"", אך השריון שלהן היה עבה יותר. בניית האונייה החלה ביולי 1898, היא הושקה במרץ 1899 ובנייתה וציודה הושלמו ביולי 1901. היא הוכנסה לשירות פעיל בספטמבר 1901 והוצבה בצי הים התיכון שבו שירתה עד 1908. לאחר שיפוץ הוצבה בצי התעלה ובמאי 1910 הועברה לצי האטלנטי. עם הכנסתן לשירות של אוניות המערכה החדשניות מסדרת "דרדנוט" הפכה "אימפלייסבל" למיושנת. היא הוצבה בשייטת אוניות המערכה החמישית וב-1912 צורפה לצי מימי המולדת.
כשפרצה מלחמת העולם הראשונה הועברו "אימפלייסבל" ושאר אוניות השייטת לצי התעלה. היא סופחה לזמן קצר לפטרול דובר ואחר כך נטלה חלק במערכת הדרדנלים בגליפולי. היא חיפתה על הכוחות שנחתו בכף הלס ב-25–26 באפריל ועל כוחות אנזא"ק שהתבססו בחוף במהלך החודש הבא. בסוף מאי 1915 נשלחה לתגבר את הצי האיטלקי בקצה הדרומי של הים האדריאטי לאחר הצטרפות איטליה הצטרפה למלחמה לצד מדינות ההסכמה. היא נשארה בים התיכון עד יוני 1917, מלבד חזרה קצרה לבריטניה במרץ ואפריל 1916 לצורך שיפוץ. לאחר שחזרה לאנגליה היא הושבתה עד מרץ 1918, אז הוסבה לשימוש כאוניית בסיס לכוח הסיור הצפוני. לאחר המלחמה היא הוצאה משירות פעיל וב-1921 נמכרה לגריטה.
תיאור האונייה

אוניות הסדרה "פורמידבל" תוכננו ב-1897 על יסוד מאפייני המבנה והחימוש של הסדרות הקודמות "מג'סטיק" ו"קאנופוס" בתוספת שיפורים. מאוניות "מג'סטיק" הן נטלו את ממדיהן הגדולים יותר ומאוניות "קאנופוס" את שריון קרופ החזק יותר. כמו כן חומשו בתותחים ראשיים ובתותחים משניים ארוכים יותר ועל כן רבי-עוצמה, וגם צורת הגוף שלהם שופרה להגדלת המהירות. התוצאה שהתקבלה הייתה אונייה בעלת שריון חסין יותר בהשוואה לשתי הסדרות הקודמות, שמהירותה גבוהה כמו של אוניות "קאנופוס".
אורכה הכללי של "אימפלייסבל" היה 431 רגל 9 אינץ' (131.6 מטרים), רוחבה 75 רגל (22.9 מטרים) והשוקע 25 רגל 11 אינץ' (7.90 מטרים), ההדחק בְּרֵיק 14,500 טון אימפריאלי (14,700 טון מטרי) וההדחק בְּטָעוּן 15,800 טון אימפריאלי (16,100 טון מטרי). הצוות מנה 780 קצינים וחוגרים. האונייה הונעה על ידי זוג מנועי קיטור תלת דרגתיים בני 3 צילינדרים. הקיטור סופק על ידי עשרים דוודי בלוויל. עשן הדוודים נפלט לשתי ארובות באמצע האונייה. שני המנועים פיתחו יחד הספק אינדיקטורי של 15,000 כוחות סוס (11,000 קילוואט) שהעניקו לאונייה מהירות מרבית של 18 קשרים (33 קמ"ש).
סוללת התותחים הראשית של "פורמידבל" מנתה ארבעה תותחי 12 אינץ' (305 מ"מ) בצריחים דו-קניים, צריח אחד לפני המבנה העילי וצריח שני מאחוריו. בסיסי הצריחים, הברבטות, איפשרו טעינה או צידוד ב-360 מעלות. כמו כן הייתה האונייה חמושה בסוללה משנית של שנים עשר תותחי 6 אינץ' (152 מ"מ) שהוצבו בבתי תותחים (casemates), בעשרה תותחי 12 פאונד 3 אינץ' (76 מ"מ) ובשישה תותחי 3 פאונד 1.9 אינץ' (47 מ"מ) להגנה מפני ספינות טורפדו. כמקובל באוניות המערכה בתקופה זו, חומשה האונייה גם בארבעה צינורות טורפדו 18 אינץ' (457 מ"מ) שקועים בגוף.
ל"אימפלייסבל" הייתה חגורת שריון בעובי 9 אינץ' (229 מילימטרים); המחיצות הרוחביות בשני קצות החגורה היו בעובי 9–12 אינץ' (229–305 מילימטרים). השריון של צריחי הסוללה הראשית היה בעובי 8–10 אינץ' (203–254 מילימטרים), ושריון הברבטות בעובי 12 אינץ' (305 מילימטרים). שריון בתי התותחים המשניים היה מפלדת קרופ בעובי 6 אינץ'. דפנות צריח הניתוב היו בעובי 14 אינץ' (356 מילימטרים). לאונייה היו שני סיפונים משוריינים בעובי 1–3 אינץ' (25–76 מילימטרים), בהתאמה.
היסטוריית שירות > לפני מלחמת העולם הראשונה

"אימפלייסבל" נבנתה במספנת דבונפורט. שדריתה הונחה ב-13 ביולי 1898 והיא הושקה ב-11 במרץ 1899, עוד קודם שבנייתה הושלמה. הסיבה לכך היה הצורך לפנות את מדרון ההשקה כדי שאפשר יהיה להתחיל לבנות את אוניית המערכה "באלוורק". בניית "אימפלייסבל" וציודה הסתיימו ביולי 1901. היא הוכנסה לשירות פעיל תחת פיקודו של קפטן הנסיך לואי מבטנברג ב-10 בספטמבר 1901 והוצבה בצי הים התיכון. היא עזבה את פלימות' בדרכה לים התיכון ב-29 בספטמבר, והגיעה למלטה ב-8 באוקטובר 1901. המגינים של תותחי ה-3 פאונד שלה הוסרו בשנה שלאחר מכן. ביוני 1902 פקדה את אלכסנדריה כדי ליטול חלק בחגיגות ההכתרה של המלך אדוארד השביעי, ובספטמבר אותה שנה היא ביקרה בנאפפליו בים האגאי במסגרת תמרונים משולבים עם שייטת הים התיכון ושייטת התעלה. קפטן רג'ינלד צ'ארלס פרות'רו מונה למפקדה ב-27 באוקטובר 1902, והחזיק בתפקיד עד מאי 1904. בנובמבר 1902 היא ביקרה בג'נובה כדי להוריד לחוף את הנסיך לואי עם שובו הביתה, וקציני האונייה השתתפו בנשף הכתרה מאוחר שארגנה הקהילה הבריטית בעיר.
במהלך שירותה בים התיכון היא עברה שיפוצים בנמל מלטה בשנים 1902, 1903–1904 ו-1904–1905, שבמהלכם שודרגו התרנים שלה מספר פעמים והיא צוידה במדי טווח ובציוד בקרת אש. ב-12 ביולי 1905 ארעה בה תאונה קטלנית, כאשר דוד קיטור התפוצץ והרג ופצע תשעה אנשי צוות. התפוצצות דוד קיטור ארעה גם ב-16 באוגוסט 1906 בשל חוסר במי הזנה שגרם לדוד להתחמם יתר על המידה. ב-1908 נכנסה למספנת צ'טם בבריטניה לשיפוץ נוסף. במהלך השיפוץ הזה הועברו תותחי ה-12 פאונד שלה מהסיפון הראשי למבנה העילי, וארבעת אשנבי התותחים הקדמיים נאטמו כדי להקטין חדירת מים לאונייה בים סוער. בסיום השיפוץ בצ'טם, בפברואר 1909, הועברה "אימפלייסבל" לצי התעלה, ולאחר מכן, ב-15 במאי 1909, לצי האטלנטי. ב-13 במאי 1912, אחרי הארגון מחדש של הצי, הועברה "אימפלייסבל" לשייטת אוניות המערכה החמישית של צי מימי המולדת השני שבסיסה בנור.
היסטוריית שירות > מלחמת העולם הראשונה

עם פרוץ מלחמת העולם הראשונה, ב-1 באוגוסט 1914, הועברו "אימפלייסבל" ושאר אוניות השייטת החמישית לצי התעלה שבסיסו בפורטלנד. "אימפלייסבל" ואחותה למחצה "קווין" צורפו בסוף אוקטובר 1914 באופן זמני לפטרול דובר, שנשלח להפגיז את כוחות הצבא הגרמני בחופי בלגיה ולסייע לחילות מדינות ההסכמה שנלחמו באותה חזית. הכוחות הגרמניים תקפו את עמדות הצרפתים ממזרח לדנקרק ועל כן היה צורך בסיוע של ארטילריה כבדה. שייטת של משחתות ואוניות תותחים עזרה לשבירת המתקפה הגרמנית עוד לפני הגעת "קווין" ו"אימפלייסבל". ידיעות מודיעיניות על היתכנות מתקפת-נגד של סיירות משוריינות גרמניות, שבסופו של דבר לא יצאה לפועל, הניעו את הבריטים לשלוח את אוניות המערכה ואת כוח הארוויץ' כדי להדוף אותה. לאחר שהתברר שלא נשקפת יותר סכנה מצי גרמני, חזרו "קווין" ו"אימפלייסבל" לצי התעלה. ב-14 בנובמבר הועברה השייטת החמישית לבסיס הצי בשירנס למקרה שהגרמנים ינסו לפלוש, אך היא שבה לפורטלנד ב-30 בדצמבר 1914. בינואר 1915 החלו הצי הבריטי והצי הצרפתי לשלוח אוניות למזרח הים התיכון כדי לפעול נגד כוחות האימפריה העות'מאנית. חלק מהן היו משייטת המערכה החמישית. בפורטלנד נותרו רק "אימפלייסבל", "קווין", "פרינס אוף ויילס" ו-"לונדון" והסיירות הקלות "טופז" ו"דיימונד".
היסטוריית שירות > מלחמת העולם הראשונה > מערכת הדרדנלים

במרץ 1915, בעוד הציים הבריטי והצרפתי הנלחמים בדרדנלים מתכוננים לצאת למתקפה גדולה, ביקש המפקד העליון אדמירל סאקוויל קרדן ביקש להעביר לפיקודו שתי אוניות מערכה נוספות של השייטת החמישית, "אימפלייסבל" ו"קווין", כי צפה שתהיינה אבידות במערכה המתוכננת. שתי האוניות יצאו מאנגליה ב-13 במרץ 1915 והגיעו ללמנוס ב-23 במרץ 1915. עם הגעתה לדרדנלים הצטרפה "אימפלייסבל" לשייטת הראשונה, בפיקודו של אדמירל משנה רוסלין ומיס, שכללה מלבדה שבע אוניות מערכה. במהלך החודש הבא עשו הציים הבריטי והצרפתי הכנות לנחיתה בכף הלס, תחילת החלק היבשתי של מערכת גליפולי.
בערב ה-23 באפריל החלו כוחות בעלות הברית לתפוס עמדות לקראת הנחיתה; נושאות הגייסות עשו דרכן לנקודת הריכוז ליד טנדוס. ומיס שט אחריהן בסיירת המשוריינת "יוריאלוס", כש"אימפלייסבל" ואוניית המערכה "קורנווליס" מלוות אותו. בלילה שבין 24 ל-25 באפריל הועברו חיילים עברו מנושאות הגייסות ל"אימפלייסבל", "קורנווליס" ו"יוריאלוס", והן שטו בחסות החשיכה אל נקודות הנחיתה בחוף. "אימפלייסבל" הגיעה לחוף X, אחת מנקודות הנחיתה בכף הלס, והחלה להוריד חיילים לחוף בשעה 04:00 בחיפוי תותחיה שהפגיזו את ביצורי החוף העות'מאניים. במהלך ההפגזה ירתה עשרים פגזי 12 אינץ' ו-368 פגזי 6 אינץ'. אזור הנחיתה נקרא בפי החיילים "חוף אימפלייסבל", כאות הוקרה על הסיוע החיוני שקיבלו מתותחי האונייה במהלך התקפתם את עמדות העות'מאנים.
במהלך הימים הבאים המשיכה "אימפלייסבל" להפגיז עמדות עות'מאניות סביב חופי הנחיתה. ב-26 באפריל, כאשר הכוחות העות'מאניים נאספו בקריתיה כדי להנחית מתקפת נגד על חוף Y, פתחה אימפלייסבל בהפגזה כבדה ופיזרה אותם. יומיים לאחר מכן, במהלך קרב קריתיה הראשון, חזרה אל חוף X ויחד עם עוד כמה אוניות מערכה בריטיות וצרפתיות הפגיזה ריכוזי חיילים עות'מאניים. בליל 1 במאי עזרה להדוף התקפה עות'מאנית על חוף Y, וחמישה ימים לאחר מכן חיפתה על התקפה בריטית וכוחות אנזא"ק שלא הצליחה ונקראת קרב קריתיה השני.
היסטוריית שירות > מלחמת העולם הראשונה > פעולות מאוחרות יותר

"אימפלייסבל", "קווין", "לונדון" ו"פרינס אוף ויילס" הועברו לשייטת השנייה למשימות מיוחדות (Detached Squadron), שהוקמה זה לא כבר כדי לסייע לצי האיטלקי במלחמתו נגד הצי האוסטרו-הונגרי בים האדריאטי. היא הגיעה לבסיסה החדש בנמל טאראנטו שבאיטליה ב-27 במאי 1915. בנובמבר 1915 הועברה "אימפלייסבל" לשייטת השלישית למשימות מיוחדות. שייטת זו, שבסיסה בסלוניקי, הוקמה כדי לסייע לכוח הסיור של תעלת סואץ ולעזור לצי הצרפתי להטיל הסגר ימי על חופי הים האגאי של יוון ובולגריה. לקראת סוף אותו חודש עברה לבסיסה החדש בפורט סעיד, מצרים. ב-22 במרץ 1916 הפליגה "אימפלייסבל" לבריטניה לצורך שיפוצים, והגיעה למספנת פלימות' ב-9 באפריל 1916. כשהסתיים השיפוץ שלה, היא הוחזרה לשייטת השלישית למשימות מיוחדות שבסיסה בסלוניקי. כאשר ויתר קונסטנטינוס הראשון, מלך יוון על כתרו, ביוני 1917, הייתה "אימפלייסבל" באתונה.
ביולי 1917 חזרה "אימפלייסבל" לבריטניה, הוצאה משירות פעיל והושבתה בפורטסמות'. חלק מצוותה הועבר לכלי שיט נגד צוללות, וארבעה מבתי התותחים על הסיפון הראשי, משני צדיו, הוחלפו בשני תותחי 6 אינץ'. במרץ 1918 הוחזרה לשירות והוסבה לאוניית בסיס של כוח הסיור הצפוני (Northern Patrol) בלרוויק, קירקוול ובונקראנה. לקראת ההסבה פורקו ממנה תותחי ה-6 אינץ' והרשתות נגד טורפדו, ונותרו בה סוללת התותחים הראשית וארבעה תותחי 6 אינץ' של הסיפון העליון. בנובמבר 1918 צורפה "אימפלייסבל" לרשימת האוניות המיועדות להוצאה משורות הצי. היא הוצאה מרשימות הצי ב-1919 וב-4 בפברואר 1920 הועמדה למכירה. האונייה נמכרה לגריטה ב-8 בנובמבר 1921 לחברת המסחר הבריטית סלואו, שמכרה אותה מחדש לחברה גרמנית. באפריל 1922 נגררה "אימפלייסבל" לגרמניה לפירוק.
שרטוט סכמתי של אוניית-מערכה מסדרת "פורמידבל"
מפה המציגה את חופי הנחיתה של מערכת גליפולי
אגס סורי

| אגס סורי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ורדנאים
משפחה:: ורדיים
סוג:: אגס
מין:: אגס סורי
שם מדעי
 Pyrus syriaca ‏בואסייה, 1849
אַגָּס סוּרִי (שם מדעי: Pyrus syriaca) הוא עץ נשיר בינוני ממשפחת הוורדיים, המין היחיד בסוג אגס הגדל בר בישראל.
מאפיינים

האגס הסורי הוא צמח מוגן בישראל. תפוצתו היא ים-תיכונית - אירנו-טורנית, והוא גדל בקרקעות שאינן מלוחות, בדרך כלל בחורש ים תיכוני, בגליל ובגולן.
בחודשים מרץ-אפריל העץ מתכסה בשפע של פרחים לבנים; הפירות מבשילים רק בסתיו, בחודשים ספטמבר-אוקטובר. הפרי מתאים למאכל אדם אם כי נופל בטיבו מהאגס התרבותי, בעיקר בשל גופים דמויי-אבן, קשים ובלתי אכילים, המצויים בציפת הפרי. הפרי הבשל נופל אל הקרקע, וריח הרקב שלו מושך אליו חזירי בר. אלו ניזונים מהפירות וכך מפיצים את הזרעים למרחק.
תושבי הכפרים הערביים והדרוזיים בצפון הארץ משתמשים בעצי האגס הסורי בתור כנה להרכבה של ענפי אגס תרבותי. העץ המתפתח בעקבות ההרכבה מניב פירות משובחים, כמו עצי האגס התרבותי.
לקריאה נוספת

מיכה לבנה, לקסיקון החי והצומח של ארץ-ישראל, כרך א', עורך: עזריה אלון, מדינת ישראל - משרד הביטחון, תשנ"ד - 1994 (הספר בקטלוג ULI)
הערות שוליים

↑  אגס סורי באתר הרשימה האדומה של IUCN
↑  אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
אגס סורי ביער אילנות ישראל
אבישי סיון

| --- | --- |
אין תמונה חופשית
 לידה:  1977  (בן 47 בערך) ישראל 
 מדינה:  ישראל 
 מקום לימודים:  קמרה אובסקורה - בית הספר לאמנות 
 http://www.avishaisivan.com
 פרופיל ב-IMDb
 
אבישי סיון (נולד ב-1977) הוא במאי קולנוע ואמן.